EH Bildu talde parlamentarioari atxikitako foru parlamentari Mikel Zabaleta Aramendia jaunak 11-24/PES-00223 galdera idatzia egin du Muru Artederretako indusketa arkeologikoei eta AHTren tunela eraikitzeko obrei buruz. Hau da Nafarroako Gobernuko Kultura eta Kirol eta Turismoko kontseilariak horretaz ematen dion informazioa:

Murugain inguruan egiten ari diren esku hartze arkeologikoak honako proiektu honen jarduketen barruan sartzen dira: *Abiadura Handiko Kantauri-Mediterraneo Korridorearen Plataforma Eraikitzeko Proiektua. Tartea: Tafalla-Campanas*. Vianako Printzea Erakundea-Kulturako zuzendari nagusiaren urtarrilaren 15eko 6/2004 Ebazpenaren bidez onetsi ziren jarduketa horiek. Erregistroaren, Ondasun Higigarrien eta Arkeologiaren Ataleko teknikariek ikuskatu dituzte lanak.

Ez da inolako prospekzio arkeologikorik, azterlanik edota txostenik egin herri baskoiaren inguruan. Vianako Printzea Erakundea-Kultura Zuzendaritza Nagusian Murugain inguruko aurretiko zundaketei buruzko txostena baino ez dago, 2024ko otsailaren 27koa.

Egungo egoeran ezin da erantzun zer eragin izanen duten AHTaren obrek, harik eta baimendutako lan arkeologikoak amaitu artean; beraz, goizegi da edozein balorazio, gogoeta eta komunikazio egiteko.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko maiatzaren 24an

Kultura, Kirol eta Turismoko kontseilaria: Rebeca Esnaola Bermejo